Fransiya iqtisodiyoti
Fransiya iqtisodiyoti oʻzining iqtisodiy rivojlanishi boʻyicha dunyodagi etakchi sanoatlashgan davlatlarning "katta yettiligi" qatoriga kiradi. Fransiya dunyodagi beshinchi yirik iqtisodiyotdir. U jahon yalpi ichki mahsulotining 5 foizini va jahon savdosining 6 foizini tashkil qiladi. Fransiya unitar davlat boʻlib, uning byudjet tizimi faqat ikki qismdan iborat: davlat byudjeti va mahalliy byudjetlar. Mamlakatda byudjet tizimining birligi yoʻq. Barcha byudjetlar rasmiy ravishda taqsimlanadi. Har bir maʼmuriy birlik budjeti uning ijro etuvchi organi tomonidan tasdiqlanadi. Fransiya moliya tizimiga davlat (markaziy) va mahalliy byudjetlardan tashqari byudjetdan tashqari fondlar va davlat korxonalari moliyalari ham kiradi. Fransiyadagi eng yirik fond birjasi-Matif Parij. Ushbu birjada amalga oshirilgan operatsiyalar ichida eng katta ulushni davlat obligatsiyalari egallaydi. Fransiya yalpi ichki mahsulot boʻyicha evro hududida ikkinchi yirik iqtisodiyotdir. Fransiyada 2012-yilning birinchi choragida ishsizlik darajasi 0,2 foiz punktga oshib, 10 foizga yetdi. Fransiya kredit-moliya tizimining faoliyati 1984-yilgi qonun bilan tartibga solinadi. U uch darajadan iborat: markaziy bank (Fransiya banki); tijorat banklari; ixtisoslashtirilgan kredit-moliya institutlari; investitsion, ipoteka, tashqi savdo banklari, sugʻurta va moliya kompaniyalari, pensiya jamgʻarmalari va boshqalar. 39 ta fransuz kompaniyasi dunyodagi 500 ta eng yirik kompaniyalar qatoriga kiradi. Oziq-ovqat sanoati (Danone), moda, hashamat va kosmetika (Luis Vuitton, Iv Saint-Loren, Chanel, Dior, LʼOréal), avtomobil va shinalar ishlab chiqarish (Peugeot, Citroën, Reno, Michelin) va aviatsiya (Airbus, Dassault) ishtirok etgan kompaniyalar yaxshi maʼlum.